News Update: พาวเวลล์ ย้ำจุดยืนคุมเงินเฟ้อ หนุนขึ้นดอกเบี้ย 50 bps มิ.ย. และ ก.ค. ไม่สัญญาเศรษฐกิจ ‘Soft Landing’ - FINNOMENA
“เจอโรม พาวเวลล์” ยืนยัน Fed มีแนวโน้มขึ้นดอกเบี้ย 50 bps ในการประชุมเดือน มิ.ย. และ ก.ค. แต่ไม่สัญญา ‘Soft Landing’ โดยอาจเกิดผลกระทบต่อเศรษฐกิจ
13 พ.ค. 2565

“เจอโรม พาวเวลล์” ยืนยัน Fed มีแนวโน้มขึ้นดอกเบี้ย 50 bps ในการประชุมเดือน มิ.ย. และ ก.ค. แต่ไม่สัญญา ‘Soft Landing’ โดยอาจเกิดผลกระทบต่อเศรษฐกิจ
ประธาน Fed ย้ำความมุ่งมั่นในการควบคุมเงินเฟ้อ โดยถ้าเศรษฐกิจเป็นไปตามคาด Fed ก็มองว่าเหมาะสมที่จะขึ้นดอกเบี้ย 50 bps ในการประชุม 2 ครั้งถัดไป แต่ยอมรับว่าการเกิดภาวะเศรษฐกิจถดถอยขึ้นอยู่กับปัจจัยที่อยู่นอกเหนือการควบคุมของ Fed
ก่อนหน้านี้เมื่อถูกถามว่ามีโอกาสขึ้นดอกเบี้ย 75 bps หรือไม่ พาวเวลล์ตอบว่า เรื่องนี้ไม่ได้อยู่ในการพิจารณาของคณะกรรมการ Fed โดยส่วนใหญ่
อย่างไรก็ตาม ครั้งนี้พาวเวลล์กล่าวว่า หากสิ่งต่างๆ ออกมาดีกว่าคาด Fed ก็พร้อมขึ้นดอกเบี้ยด้วยอัตราที่ลดลง แต่หากออกมาแย่กว่าที่คาด Fed ก็พร้อมจะทำมากกว่านี้
ความเห็นล่าสุดของเขามีขึ้นวันเดียวกับที่วุฒิสภาสหรัฐฯ ยืนยันการลงคะแนนเสียง 80-19 ให้พาวเวลล์ดำรงตำแหน่งประธาน Fed ไปอีก 4 ปี
แม้จะได้รับเสียงสนับสนุนทางการเมือง แต่เขากำลังถูกวิพากษ์วิจารณ์จากนักลงทุนและอดีตเจ้าหน้าที่ที่เผชิญกับราคาสินค้าที่แพงขึ้นอย่างต่อเนื่อง
Fed ตั้งเป้าในการทำให้เกิด ‘Soft Landing’ หรือใช้นโยบายการเงินโดยส่งผลกระทบต่อเศรษฐกิจให้น้อยที่สุด และต้องการให้อัตราเงินเฟ้อกลับคืนสู่เป้าหมายที่ 2% แต่พาวเวลล์กล่าวว่า เรื่องนี้ค่อนข้างท้าทาย และอาจมีบาดแผลเกิดขึ้นบ้าง
“คำถามที่ว่าจะเกิด Soft Landing หรือไม่ อาจขึ้นอยู่กับปัจจัยที่ Fed ควบคุมไม่ได้” พาวเวลล์อ้างถึงเหตุการณ์ทางภูมิรัฐศาสตร์และปัญหาคอขวดในซัพพลายเชน แต่ยังคงย้ำว่า การลดเงินเฟ้อเป็นสิ่งสำคัญอันดับหนึ่งของเขา
ที่มา:
https://www.bloomberg.com/news/articles/2022-05-12/powell-reiterates-half-point-hikes-are-likely-in-june-and-july?srnd=premium-asia&sref=e4t2werz
https://www.cnbc.com/2022/05/12/powell-says-he-cant-guarantee-a-soft-landing-as-the-fed-looks-to-control-inflation.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
เจอโรม พาวเวลล์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA